open-index/open-wikipedia-markdown huggingface dataset:
РБМК

**РБМК** (**рэактар вялікай магутнасьці канальны**) — сэрыя графіта-вадзяных ядзерных рэактараў канальнага тыпу. Вырабляліся ў СССР з 1960-х да 1980-х гадоў. Эксплюатацыя гэтых рэактараў працягваецца ў Расеі. Раней гэтыя рэактары працавалі ва Ўкраіне на Чарнобыльскай АЭС, пасьля катастрофы на якой рэактары гэтай сэрыі ў прастамоўі пачалі зваць **«рэактарамі чарнобыльскага тыпу»**. Разам з рэактарам ВВЭР РБМК быў найбольш распаўсюджаны ў савецкай атамнай энэргетыцы. Галоўным канструктарам рэактарнай устаноўкі быў акадэмік Мікалай Даляжаль. Навуковае кіраўніцтва ажыцьцяўляў Курчатаўскі інстытут і акадэмік Анатоль Аляксандраў.

Былі пабудаваныя рэактары РБМК-1000 і РБМК-1500, а таксама спраектаваны РБМК-2000. Сваё далейшае разьвіцьцё гэтыя рэактары атрымоўваюць ў сэрыі МКЭР.

## Характарыстыкі РБМК

## Канструкцыя

Рэактары РБМК выкарыстоўваліся на аднаконтурных АЭС, у якіх у паравую турбіну падаецца пара, што непасрэдна ўтвараецца ў ядзерным рэактары.

Аснову актыўнай зоны складае графітавы цыліндар, які ў сваю чаргу выкладзены з асобных блёкаў. Графіт выконвае ролю запавольніка. У гэтым цыліндры зроблены каналы, у частцы каторых знаходзяцца касэты зь ядзерным палівам, а праз большасьць праходзіць вада, якая ахалоджвае графіт, бо ён награваецца з-за таго, што запавольвае нэўтроны, што ўтвараюцца падчас ядзернай рэакцыі. Таксама ў частцы каналаў знаходзяцца стрыжні кіраваньня, часткова высоўваючы якія з актыўнай зоны можна зьмяняць інтэнсіўнасьць ядзернай рэакцыі. Вада, калі праходзіць праз тэхналягічныя каналы часткова выпарваецца, і пасьля, у барабане-сэпаратары, пара аддзяляецца ад вады: пара ідзе ў турбіну, а вада, да якой дадаецца вада, што вяртаецца з паратурбіннай устаноўкі, ідзе зноў у выпарвальныя каналы.

У рэактары РБМКП-2000 плянавалася, што вада будзе выпарвацца поўнасьцю, а атрыманая пара будзе яшчэ ў дадатак перагравацца (у выніку пара будзе мець больш высокую тэмпэратуру, што павялічвала б ККДз атамнай станцыі.

Катэгорыя:Ядзерныя рэактары
Катэгорыя:Энэргетыка
Вуліца Дамброўская (Менск)

**Вуліца Дамброўская** — вуліца ў Менску, у мікрараёне Кунцаўшчына. 

Атрымала сваю назву ў адпаведнасьці з рашэньнем мескіх уладаў ад 18 чэрвеня 2008 ад новага мікрараёна Дамброўка, да якога яна скіраваная.

## Крыніцы

Катэгорыя:Вуліцы Менску
Вуліца Даўгабродзкая (Менск)

**Ву́ліца Да́ўгабро́дзкая** — вуліца ў Менску. Атрымала сваю назву ад прадмесьця Доўгі Брод, уздоўж якога праходзіць паўночная частка вуліцы. Сканчваецца на поўначы, пераходзячы ў вуліцу Казлова, на поўдні — у вуліцу Пляханава (па разьвязцы з Партызанскім праспэктам).

Катэгорыя:Вуліцы Менску
Вуліца Гарадзенская (Менск)

**Вуліца Гарадзенская** — вуліца ў Менску, у мікрараёне Чыжоўка. Названая ў гонар беларускага места Горадня.

Гарадзенская
Вуліца Ільлі Гурскага (Менск)

**Ву́ліца імя́ Ільлі́ Гу́рскага** — вуліца ў Менску. Названая ў гонар Ільлі Гурскага (1899—1972) — беларускага савецкага пісьменьніка, заслужанага дзеяча культуры БССР. Працягласьць вуліцы 1005 мэтраў — ад вуліцы Панамарэнкі ().

Катэгорыя:Вуліцы Менску
Вуліца Кастуся Каліноўскага (Менск)

**Вуліца імя Кастуся Каліноўскага** — вуліца ў Менску, у мікрараёнах Зялёны Луг ды Ўсход. Працягласьць 3,3 км.

Названая ў 1963 годзе ў гонар Кастуся Каліноўскага (1838—1864) — рэвалюцыянэра-дэмакрата, мысьляра і публіцыста, кіраўніка нацыянальна-вызваленчага паўстаньня 1863—1864 гадоў на Літве (Беларусі). На доме № 55 усталявана мэмарыяльная дошка.

На вуліцы месьціцца найвышэйшы ў Беларусі Храм усіх сьвятых.

## Крыніцы

Каліноўскага
Катэгорыя:Аб’екты, названыя ў гонар Кастуся Каліноўскага
Вуліца Кандрата Крапівы (Менск)

**Вуліца імя Кандрата Крапівы** — вуліца ў Менску. Названая ў гонар Кандрата Крапівы (Кандрата Атраховіча) (1896—1991) — народнага пісьменьніка БССР, акадэміка і віцэ-прэзідэнта АН БССР.

Катэгорыя:Вуліцы Менску
Вуліца Аркадзя Куляшова (Менск)

**Вуліца імя Аркадзя Куляшова** — вуліца ў Менску. 

Названая ў 1980 у гонар Аркадзя Куляшова (1914—1971) — народнага паэта БССР.

## Крыніцы

Катэгорыя:Вуліцы Менску
Катэгорыя:Заводзкі раён (Менск)
Вуліца Андрэя Макаёнка (Менск)

**Вуліца Андрэя Макаёнка** — вуліца ў Менску.

Названая ў гонар Андрэя Макаёнка (1920—1982) — драматурга, народнага пісьменьніка Беларусі.

## Забудова
### Няцотны бок
* № 9 — Белтэлерадыёкампанія.
* № 13 — Рэспубліканскі шпіталь КДБ Беларусі
* № 17 — Рэспубліканскі цэнтар мэдычнай рэабілітацыі і бальнеалячэньня.
* № 19 — «Менскі завод безалькагольных напояў»
* № 23 — «Беларускае оптыка-мэханічнае аб’яднаньне»
* № 29 — Менскі гарадзкі пэдагагічны каледж.


Мінск._Вуліца_Макаёнка._Белтэлерадыёкампанія_(01).jpg|Белтэлерадыёкампанія
Мінск. Вуліца Макаёнка (19).jpg|Рэспубліканскі шпіталь КДБ Беларусі
Мінск. Рэспубліканскі цэнтр медыцынскай рэабілітацыі і бальнеалячэння (01).jpg|Рэспубліканскі цэнтар мэдычнай рэабілітацыі і бальнеалячэньня


### Цотны бок
* № 8 — Рэспубліканскі цэнтар экалёгіі і краязнаўства.
* Забудова жылога кварталу «Вог».
* № 12 — Рэспубліканскі цэнтар інавацыйнай і тэхнічнай творчасці.
* № 14 — Гімназія-каледж мастацтваў імя Івана Ахрэмчыка.


Мінск. Рэспубліканскі цэнтр экалогіі і краязнаўства.jpg|Рэспубліканскі цэнтар экалогіі і краязнаўства
Мінск. Вуліца Макаёнка. Vogue (04).jpg|Будаўніцтва жылога комплекса «Вог»
Мінск. Вуліца Макаёнка. Vogue і Рэспубліканскі цэнтр інавацыйнай і тэхнічнай творчасці.jpg| Рэспубліканскі цэнтар інавацыйнай і тэхнічнай творчасьці
Мінск. Гімназія-каледж мастацтваў імя І. В. Ахрэмчыка (04).jpg|Гімназія-каледж мастацтваў імя Івана Ахрэмчыка


## Крыніцы

Катэгорыя:Вуліцы Менску
Катэгорыя:Першамайскі раён (Менск)
Вуліца Івана Мележа (Менск)

**Вуліца імя Івана Мележа** — вуліца ў Менску. 

Названая ў 1977 у гонар Івана Мележа (1921—1976) — народнага пісьменьніка Беларусі.

## Крыніцы

Катэгорыя:Вуліцы Менску
Вуліца Максіма Багдановіча (Менск)

**Вуліца Максіма Багдановіча** — вуліца ў Менску. Названая ў гонар Максіма Багдановіча (1891—1917) — беларускага паэта, публіцыста, літаратурнага крытыка.

Гістарычная (першапачатковая) назва — Вялікая Барысаўская.

Вуліца Багдановіча бярэ пачатак ад праспэкту Пераможцаў і вуліцы Нямігі, і заканчваецца скрыжаваньнем з вуліцай Кальцова.

## Крыніцы

## Вонкавыя спасылкі

Катэгорыя:Вуліцы Менску
Катэгорыя:Максім Багдановіч
Вуліца Міхася Лынькова (Менск)

**Вуліца імя Міхася Лынькова** — вуліца ў Менску. Названая ў гонар Міхася Лынькова (1899—1975) — народнага пісьменьніка Беларусі, акадэміка АН БССР.

Катэгорыя:Вуліцы Менску
Вуліца Петруся Броўкі (Менск)

**Вуліца Петруся Броўкі** — вуліца ў Менску. 

Названая ў 1982 у гонар Петруся Броўкі (1905—1980) — беларускага грамадзкага дзеяча, пісьменьніка, паэта і перакладніка, акадэміка АН БССР.

На вуліцы месьціцца ААТ «Прамсувязь» і «Навукова-практычны цэнтар матэрыялазнаўства».

## Крыніцы

Катэгорыя:Вуліцы Менску
Катэгорыя:Аб’екты, названыя ў гонар Петруся Броўкі
Аляксандар Мікалаевіч Нікіцін

**Алякса́ндар Мікала́евіч Нікі́цін** (нарадзіўся 22 сакавіка 1954 году, п. Ерцава, Каноскі раён, Архангельская вобласьць) — беларускі вайсковец, генэрал-маёр, камандуючы Сухапутнымі войскамі Ўзброеных сілаў Рэспублікі Беларусь.

## Біяграфія
Скончыў Ульянаўскае гвардзейскае вышэйшае танкавае каманднае вучылішча імя У. І. Леніна ў 1975 годзе з адзнакаю. Камандзір танкавага ўзвода, танкавай роты, начальнік штабу — намесьнік камандзіра танкавага батальёну.

Скончыў Ваенную акадэмію бранятанкавых войскаў імя Маршала Савецкага Саюза Р. Я. Маліноўскага ў 1983 годзе. Служыў камандзірам танкавага батальёна, намесьнікам начальніка штаба гвардзейскага мотастралковага палка, начальнікам штаба — намесьнікам камандзіра гвардзейскага мотастралковага палка, камандзірам гвардзейскага мотастралковага палка, начальнікам аддзела захаваньня ўзбраеньня і тэхнікі (мотастралковага) гвардзейскай мотастралковай дывізіі, начальнікам штаба — намесьнікам камандзіра 11-й гвардзейскай асобнай мэханізаванай брыгады, камандзірам 6-й гвардзейскай асобнай мэханізаванай брыгады, начальнікам штабу — намесьнікам камандзіра 28 армейскага корпуса.

У 2001 годзе з адзнакай скончыў Ваеннаю акадэмію Генэральнага штабу Ўзброеных сілаў Расейскай Фэдэрацыі.

Служыў на пасадах камандзіра 65-га армейскага корпусу Ўзброеных Сілаў Рэспублікі Беларусь, камандуючага войскамі Паўночна-заходняга апэратыўнага камандаваньня Ўзброеных Сілаў Рэспублікі Беларусь, начальніка галоўнага штаба — першага намесьніка камандуючага Сухапутнымі войскамі Ўзброеных Сілаў Рэспублікі Беларусь.

Загадам прэзыдэнта РБ №431 ад 6 ліпеня 2006 году прызначаны камандуючым Сухапутнымі войскамі Ўзброеных сілаў Рэспублікі Беларусь.

## Крыніцы

## Вонкавыя спасылкі
* Сайт Міністэрства ўзброеных сілаў РБ

Катэгорыя:Нарадзіліся 22 сакавіка
Катэгорыя:Нарадзіліся ў 1954 годзе
Катэгорыя:Нарадзіліся ў Архангельскай вобласьці
Катэгорыя:Беларускія генэралы
Вуліца Пятра Глебкі (Менск)

**Вуліца імя Пятра Глебкі** — вуліца ў Менску. 

Названая ў 1970 у гонар Пятра Глебкі (1905—1969) — беларускага паэта, навукоўца, грамадзкага дзеяча.

## Крыніцы

Катэгорыя:Вуліцы Менску
Вуліца Пімена Панчанкі (Менск)

**Ву́ліца імя́ Пі́мена Па́нчанкі** — вуліца ў Менску, у мікрараёне Сухарава. 

Названая ў адпаведнасьці з рашэньнем менскіх уладаў ад 18 студзеня 1996 у гонар Пімена Панчанкі (1917—1972) — народнага паэта Беларусі.

Разьмешчана паралельна МКАД. 

## Крыніцы

Катэгорыя:Вуліцы Менску
Вуліца Аляксандра Чарвякова (Менск)

**Вуліца імя Аляксандра Чарвякова** — вуліца ў Менску. 

Названая ў 1967 у гонар Аляксандра Чарвякова (1892—1937) — беларускага савецкага дзяржаўнага дзеяча, аднаго са стваральнікаў БССР.

## Крыніцы

Катэгорыя:Вуліцы Менску
Вуліца Язэпа Драздовіча (Менск)

**Вуліца імя Язэпа Драздовіча** — вуліца ў Менску, у мікрараёне Лошыца.

Атрымала сваю назву ў адпаведнасьці з рашэньнем мескіх уладаў ад 30 ліпеня 2004 году ў гонар Язэпа Драздовіча (1888—1954) — беларускага мастака, скульптара, этнографа, археоляга і пэдагога.

## Крыніцы

Язэпа Драздовіча
Катэгорыя:Язэп Драздовіч
Вуліца Якуба Коласа (Менск)

**Вуліца імя Якуба Коласа** — вуліца ў Менску.

Перайменаваная ў 1956 з Лагойскага тракту ў гонар Якуба Коласа (Канстанціна Міцкевіча) (1882—1956) — клясыка беларускае літаратуры, грамадзкага дзеяча, перакладніка, пэдагога, аднаго з заснавальнікаў сучаснае беларускае літаратуры й беларускае літаратурнае мовы, народнага паэта й заслужанага дзеяча навукі БССР. Паўночная частка вуліцы працягвае захоўваць ранейшую назву.

## Крыніцы

## Вонкавыя спасылкі

Катэгорыя:Вуліцы Менску
Катэгорыя:Аб’екты, названыя ў гонар Якуба Коласа
Вуліца Фёдара Янкоўскага (Менск)

**Вуліца імя Фёдара Янкоўскага** — вуліца ў Менску. Названая ў гонар Фёдара Янкоўскага (1918—1989) — беларускага мовазнаўца, пісьменьніка, заснавальніка беларускай фразэалёгіі.

Катэгорыя:Вуліцы Менску
Вуліца Янкі Лучыны (Менск)

**Вуліца Янкі Лучыны** — вуліца ў Менску, у мікрараёне Лошыца. Новая вуліца атрымала сваю назву ў 2004 годзе ў гонар Янкі Лучыны (Івана Неслухоўскага) (1851—1897) — беларускага паэта.

Катэгорыя:Вуліцы Менску
Мальцаў

**Ма́льцаў** — расейскае прозьвішча.

## Носьбіты
* Аляксандар Мальцаў — савецкі спартовец, чэмпіён Алімпійскіх гульняў
* Анатоль Мальцаў — савецкі матэматык, акадэмік АН СССР
* Барыс Мальцаў — старшыня Дзяржаўнай думы Томскай вобласьці
* Віктар Іванавіч Мальцаў — палкоўнік РККА (1936), удзельнік «уласаўскага» руху
* Віктар Фёдаравіч Мальцаў — савецкі дзяржаўны і партыйны дзяяч, дыплямат
*  — расейскі палітык
* Елізар Мальцаў — расейскі пісьменьнік
* Еўдакім Мальцаў — савецкі ваенны дзяяч, Генэрал Арміі (1973), удзельнік Вялікай Айчыннай вайны
* Ігар Мальцаў — беларускі футбаліст
* Леанід Мальцаў — ваенны і дзяржаўны дзяяч Беларусі
* Мікалай Мальцаў — актор тэатру
* Пётар Мальцаў — савецкі мастак
* Станіслаў Мальцаў — цюменскі дзіцячы пісьменьнік
* Сяргей Мальцаў — прамысловец, пастаўшчык мэталічных вырабаў пры будаўніцтве Нікалаеўскай чыгункі
* Уладзімер Мальцаў — беларускі палітык
* Цярэшка Мальцаў — наватар сельскагаспадарчай вытворчасьці, палявод калгасу «Запаветы Ільліча» Курганскай вобласьці
* Мальцавы — сям’я мэцэнатаў Расеі
Вяценеўка

**Вяценеўка** — вёска ў Слонімскім раёне Гарадзенскай вобласьці. Вяценеўка ўваходзіць у склад Новадзявяткавіцкага сельсавету.

## Вядомыя выхадцы
* Леанід Мальцаў
 

Катэгорыя:Новадзявяткавіцкі сельсавет
Катэгорыя:Населеныя пункты Слонімскага раёну
Вуліца Станіслава Манюшкі (Менск)

**Вуліца імя Станіслава Манюшкі** — вуліца ў Менску, у мікрараёне Лошыца.

Названая ў адпаведнасьці з рашэньнем мескіх уладаў ад 30 ліпеня 2004 у гонар Станіслава Манюшкі (1819—1872) — беларускага і польскага кампазытара, дырыгента, стваральніка нацыянальнай клясычнай опэры.

## Крыніцы

Катэгорыя:Вуліцы Менску
Новадзявяткавіцкі сельсавет

**Новадзявя́ткавіцкі сельсавет** — адміністрацыйна-тэрытарыяльная адзінка ў складзе Слонімскага раёну Гарадзенскай вобласьці.

Адміністрацыйны цэнтар — вёска Новадзявяткавічы. У склад сельсавету ўваходзіць 27 населеных пунктаў. На 01.01.2017 году пражывала 1689 чалавек.

## Арганізацыі
* СРУСП «Новадзявяткавічы»;
* ТАА «Белдан»;
* установа “Новадзявяткавіцкі дом-інтэрнат для адзінокіх і састарэлых грамадзян”;
* Дом сумеснага самастойнага пражываньня ў в. Партызанаўка;
* Цэнтар рэабілітацыі залежных ад алкаголю і наркотыкаў “Анастасіс” у в. Сасноўка.

## Гандаль
Крамы ў  вёсках Новадзявяткавічы, Партызанаўка, Сасноўка, Масілавічы. Іншыя вёскі абслугоўваюцца аўтакрамай.

## Паслугі
Аддзяленьне сувязі ў в. Новадзявяткавічы, Партызанаўка, Сасноўка. Камбінат бытавых паслуг у в. Новадзявяткавічы, Сасноўка, Партызанаўка.

## Установы адукацыі
* ДУА «Новадзявяткавіцкая сярэдняя школа Слонімскага раёну»;
* ДУА «Новадзявяткавіцкі яслі-сад Слонімскага раёну»;
* ДУА ВПК  «Партызанаўская яслі-сад-базавая школа Слонімскага раёну».

## Установы аховы здароўя
* амбуляторыя ў вёсцы Новадзявяткавічы;
* ФАПы: в. Сасноўка, Партызанаўка.

## Культура
* філіял «Сасноўскі цэнтар дасугу» ДУК “Слонімскі раённы цэнтар культуры, народнай творчасьці і рамёстваў”;
* філіял “Сасноўская сельская бібліятэка” ДУК «Слонімская раённая бібліятэка імя Я.Коласа”;
* філіял «Партызанаўскі цэнтар дасугу» ДУК “Слонімскі раённы цэнтар культуры, народнай творчасьці і рамёстваў”;
* філіял “Партызанаўская сельская бібліятэка” ДзУК «Слонімская раённая бібліятэка імя Я.Коласа”; 
* філіял «Новадзявяткавіцкі цэнтар культуры» ДУК “Слонімскі раённы цэнтар культуры, народнай творчасьці і рамёстваў”;
* інтэграваная бібліятэка.

## Вайсковыя пахаваньні
* братэрская магіла ў в. Сасноўка, пахавана 63 загінуўшых;
* абэліск у в. Акунінава, 77 загінуўшых;
* мэмарыяльны комплекс у в. Акунінава, 299 загінуўшых мірных жыхароў;
* масавае пахаваньне ў в. Старадзявяткавічы, 27 загінуўшых;
* абэліск у в. Заводны Лес, 178 загінуўшых;
* братэрская магіла ў в. Гарбачы, 25 загінуўшых;
* братэрская  магіла ў в. Масілавічы, 63 загінуўшых;
* братэрская  магіла ў в. Баравікі,  84 загінуўшых;
* братэрская  магіла ў в. Баравікі, 19 загінуўшых,
* братэрская  магіла  ў в. Мірная, 42 загінуўшых;
* братэрская   магіла ў в.Коласава, 12 загінуўшых;   
* братэрская  магіла ў  в. Шыганы, 18 загінуўшых;
* братэрская  магіла ва ўрочышчы Ліпнікі, 17 загінуўшых;
* скульптура  воіна і дзяўчыны ў в. Новадзявяткавічы;
* скульптура   воіна-вызваліцеля ў в. Акунінава;
* помнік  воіну-інтэрнацыяналісту  ў в. Мірная.

## Культавыя будынкі
* праваслаўная царква Мікалая Цудатворца;
* касьцёл  Сьвятых Пятра і Паўла — в. Новадзявяткавічы;
* царква Сьвятога Гурыя — в. Партызанаўка;
* царква Сьвятых апосталаў Пятра і Паўла — в. Мізгіры;
* царква  Параскевы Пятніцы — в. Старадзявяткавічы;
* царква Раства  Божай Маці — в. Яруцічы.

## Крыніцы


Катэгорыя:Адміністрацыйна-тэрытарыяльны падзел Слонімскага раёну
Катэгорыя:Сельсаветы Беларусі
Вуліца Каруся Каганца (Менск)

**Вуліца імя Каруся Каганца** — вуліца ў Менску, у мікрараёне Лошыца.

Названая ў адпаведнасьці з рашэньнем мескіх уладаў ад 30 ліпеня 2004 у гонар Каруся Каганца (Казімера Кастравіцкага) (1868—1918) — беларускага паэта, драматурга, публіцыста і мастака.

## Крыніцы

Каганца, Каруся
Катэгорыя:Карусь Каганец
Аляксандар Нікіцін

**[[Аляксандар|Алякса́ндар]] [[Нікіцін|Нікі́цін]]**:

* Аляксандар Іванавіч Нікіцін — канструктар, ляўрэат Дзяржаўнай прэміі РФ (1998).
* Аляксандар Іванавіч Нікіцін (нар. 1958) — расейскі палітоляг.
* Аляксандар Мікалаевіч Нікіцін (нар. 1954) — беларускі вайсковец, генэрал-маёр.
* Аляксандар Паўлавіч Нікіцін (1824—1891) — расейскі генэрал, камандуючы войскамі Віленскай ваеннай акругі.
* Аляксандар Сяргеевіч Нікіцін (1935) — расейскі, раней савецкі, шахматыст і шахматны тэарэтык; майстар спорту СССР (1952). Заслужаны трэнэр Азэрбайджанскай ССР (1980) і СССР (1986).

## Глядзіце таксама
* Нікіцін
Вуліца Яна Чачота (Менск)

**Вуліца імя Яна Чачота** — вуліца ў Менску, у мікрараёне Брылевічы. 

Названая ў адпаведнасьці з рашэньнем мескіх уладаў ад 29 чэрвеня 2007 у гонар Яна Чачота (1796—1847) — беларускага паэта і фальклярыста.

## Крыніцы

Катэгорыя:Вуліцы Менску
Вуліца Ежы Гедройца (Менск)

**Вуліца імя Ежы Гедройца** — вуліца ў Менску, у мікрараёне Брылевічы. 

Названая ў адпаведнасьці з рашэньнем мескіх уладаў ад 29 чэрвеня 2007 у гонар Ежы Гедройца (1906—2000) — ураджэнца Менску, польскага культурнага дзеяча.

## Крыніцы

Катэгорыя:Вуліцы Менску
Вуліца Ўладзіслава Галубка (Менск)

**Вуліца імя Ўладзіслава Галубка** — вуліца ў Менску, у мікрараёне Дамброўка. 

Названая ў адпаведнасьці з рашэньнем мескіх уладаў ад 29 чэрвеня 2007 у гонар Уладзіслава Галубка (Уладзіслала Голуба) (1882—1937) — беларускага актора, мастака, тэатральнага дзеяча, аднаго з заснавальнікаў беларускага тэатру, народнага артыста БССР.

## Крыніцы

Катэгорыя:Вуліцы Менску
Вуліца Язэпа Жыновіча (Менск)

**Вуліца імя Язэпа Жыновіча** — вуліца ў Менску, у мікрараёне Дамброўка.

Названая ў адпаведнасьці з рашэньнем мескіх уладаў ад 29 чэрвеня 2007 у гонар Язэпа Жыновіча (1907—1974) — беларускага кампазытара і пэдагога, народнага артыста СССР і БССР, прафэсара.

## Крыніцы

Катэгорыя:Вуліцы Менску
Вуліца Ўсевалада Ігнатоўскага (Менск)

**Вуліца імя Ўсевалада Ігнатоўскага** — вуліца ў Менску, у мікрараёне Дамброўка. 

Названая ў адпаведнасьці з рашэньнем мескіх уладаў ад 29 чэрвеня 2007 у гонар Усевалада Ігнатоўскага (1881—1931) — беларускага гісторыка, грамадзкага дзеяча, першага прэзыдэнта Акадэміі навук Беларусі.

## Крыніцы

Катэгорыя:Вуліцы Менску
Вуліца Алеся Гаруна (Менск)

**Вуліца імя Алеся Гаруна** — вуліца ў Менску, у мікрараёне Дамброўка. 

Названая ў адпаведнасьці з рашэньнем мескіх уладаў ад 29 чэрвеня 2007 у гонар Алеся Гаруна (Аляксандра Прушынскага) (1887—1920) — беларускага паэта.

## Крыніцы

Катэгорыя:Вуліцы Менску
Вуліца сужэнцаў Аладавых (Менск)

**Вуліца імя сужэнцаў Аладавых** — вуліца ў Менску, у мікрараёне Дамброўка. 

Названая ў адпаведнасьці з рашэньнем мескіх уладаў ад 29 чэрвеня 2007 у гонар Мікалая і Алены Аладавых — вядомых дзеячоў культуры і мастацтва Беларусі.

## Крыніцы

Катэгорыя:Вуліцы Менску
Вуліца Каменнагорская (Менск)

**Вуліца Каменнагорская** — вуліца ў Менску, у мікрараёне Каменная Горка. 

Названая ў адпаведнасьці з рашэньнем мескіх уладаў ад 18 чэрвеня 2008 па назвах мікрараёну і існай вёскі Каменная Горка.

## Крыніцы

Катэгорыя:Вуліцы Менску
Вуліца Нёманская (Менск)

**Вуліца Нёманская** — вуліца ў Менску. 

Названая ў адпаведнасьці з рашэньнем мескіх уладаў ад 18 чэрвеня 2008 у гонар беларускай ракі Нёман.

## Крыніцы

Катэгорыя:Вуліцы Менску
Вуліца Налібоцкая (Менск)

**Ву́ліца Налібо́цкая** — вуліца ў Менску.

Названая ў адпаведнасьці з рашэньнем мескіх уладаў ад 19 лістапада 2008 у гонар аднаго з найвялікшых лясоў Беларусі — Налібоцкай пушчы.

## Крыніцы

Катэгорыя:Вуліцы Менску
Вуліца Лідзкая (Менск)

**Лідзкая вуліца** — вуліца ў Менску. 

Названая ў адпаведнасьці з рашэньнем мескіх уладаў ад 19 лістапада 2008 у гонар старажытнага беларускага места Ліды, якое ў 2008 адсьвяткавала 685-рочны юбілей.

## Крыніцы

Катэгорыя:Вуліцы Менску
Вуліца Янкі Брыля (Менск)

**Вуліца імя Янкі Брыля** — вуліца ў Менску.

Названая ў адпаведнасьці з рашэньнем мескіх уладаў ад 30 лістапада 2007 у гонар народнага пісьменьніка Беларусі Янкі Брыля (1917—2006).

## Крыніцы

Катэгорыя:Вуліцы Менску
Вуліца Льва Сапегі (Менск)

**Вуліца імя Льва Сапегі** — вуліца ў Менску. 

Названая ў адпаведнасьці з рашэньнем мескіх уладаў ад 30 лістапада 2007 у гонар выдатнага беларускага дзяржаўнага дзеяча канца ХVІ — першай паловы
ХVІІ стст. Льва Сапегі (1557—1633).

## Крыніцы

Катэгорыя:Вуліцы Менску
Вуліца Каралінская (Менск)

**Вуліца Каралінская** — вуліца ў Менску, у мікрараёне Брылевічы. 

Названая ў адпаведнасьці з рашэньнем мескіх уладаў ад 29 чэрвеня 2007 па другой назьве колішняга фальварку Брылевічы — Каралін.

## Крыніцы

Катэгорыя:Вуліцы Менску
Вуліца Івана Шамякіна (Менск)

**Ву́ліца імя́ Іва́на Шамя́кіна** — вуліца ў Менску, у мікрараёне Сухарава. 

Названая ў адпаведнасьці з рашэньнем мескіх уладаў ад 23 сакавіка 2006 у гонар народнага пісьменьніка Беларусі Івана Шамякіна (1921—2004).

## Крыніцы

Катэгорыя:Вуліцы Менску
Андрэй Потэбня

**Андрэй Апанасавіч Потэбня** (; ; нар. 31 жніўня 1838 году ў Пэрэкопцы ля Палтавы — 4 сакавіка 1863 году ля Пясковай Скалы) — украінец, вайсковец расейскай арміі, удзельнік паўстаньня 1863 году.

Брат Аляксандра Потэбні, мовазнаўцы. У 1856 годзе скончыў Канстанціноўскі корпус кадэтаў у Пецярбургу. Служыў паручнікам у шлісэльбурскім полку. У 1862 годзе ўзначаліў рэвалюцыйнаю арганізацыю — Камітэт расейскіх афіцэраў у Польшчы; у тым ж годзе падаў у адстаўку. У 1862 годзе стаў сябрам «Зямлі й Волі». У тым ж году зрабіў у варшаўскім парку Саксонскі сад няўданы замах на губэрнатара Польскага Каралеўства Аляксандра Лідэрса. Падчас паўстаньня далучыў да паўстанцаў. Загінуў у бою ля вёскі Пясковая Скала.

## Літаратура
* ПОТЕБНЯ АНДРІЙ ОПАНАСОВИЧ 
* Потебня Андрей Афанасьевич 

Катэгорыя:Нарадзіліся 31 жніўня
Катэгорыя:Нарадзіліся ў 1838 годзе
Катэгорыя:Нарадзіліся ў Палтаўскай вобласьці
Катэгорыя:Украінскія вайскоўцы
Катэгорыя:Расейскія вайскоўцы
Катэгорыя:Украінскія рэвалюцыянэры
Катэгорыя:Паўстанцы 1863—1864 гадоў
Катэгорыя:Памерлі 4 сакавіка
Катэгорыя:Памерлі ў 1863 годзе
Катэгорыя:Памерлі ў Малапольскім ваяводзтве
Катэгорыя:Загінулі ў баі
Вуліца Алаізы Пашкевіч (Менск)

**Ву́ліца Алаі́зы Пашке́віч** — вуліца ў Менску, на Траецкай Гары. Названая ў 1974 у гонар Алаізы Пашкевіч (1876—1916) — беларускай паэткі.

## Крыніцы

Катэгорыя:Вуліцы Менску
Катэгорыя:Алаіза Пашкевіч
Вуліца Янкі Маўра (Менск)

**Вуліца імя Янкі Маўра** — вуліца ў Менску. 

Названая ў 1972 у гонар Янкі Маўра (1883—1971) — беларускага савецкага пісьменьніка.

## Крыніцы

Катэгорыя:Вуліцы Менску
Вуліца Вінцэнта Дунін-Марцінкевіча (Менск)

**Вуліца Вінцэнта Дунін-Марцінкевіча** — вуліца ў Менску. 

Названая ў 1977 у гонар Вінцэнта Дунін-Марцінкевіча (1808—1884) — беларускага драматурга, паэта.

## Крыніцы

Катэгорыя:Вуліцы Менску
Катэгорыя:Вінцэнт Дунін-Марцінкевіч
Вуліца Міколы Гусоўскага (Менск)

**Вуліца імя Міколы Гусоўскага** — вуліца ў Менску.

Названая ў 1980 у гонар Міколы Гусоўскага (~1470—>1533) — беларускага паэта-гуманіста і асьветніка.

## Крыніцы

Катэгорыя:Вуліцы Менску
Катэгорыя:Мікола Гусоўскі
Вуліца Ўладзіслава Сыракомлі (Менск)

**Вуліца імя Ўладзіслава Сыракомлі** — вуліца ў Менску, у мікрараёне Лошыца.

Названая ў гонар Уладзіслава Сыракомлі (Людвіга Кандратовіча) (1823—1862) — беларускага і польскага паэта, драматурга, перакладніка, крытыка, краязнаўцы.

 
Катэгорыя:Вуліцы Менску
Вуліца Язэпа Гашкевіча (Менск)

**Вуліца імя Язэпа Гашкевіча** — вуліца ў Менску, у мікрараёне Лошыца. 

Названая ў гонар Язэпа Гашкевіча (1814—1872) — дыплямата, навукоўцы-мовазнаўца, дасьледніка Ўсходу.

Катэгорыя:Вуліцы Менску
Вуліца графаў Прушынскіх (Менск)

**Вуліца графаў Прушынскіх** — вуліца ў Менску, у мікрараёне Лошыца. Названая ў гонар графаў Прушынскіх — уладальнікаў Лошыцкай сядзібы.

Катэгорыя:Вуліцы Менску
Плошча Францішка Багушэвіча (Менск)

міні|300пкс|2020 год
**Плошча імя Францішка Багушэвіча** — плошча ў Менску на скрыжаваньні вуліц Нямігі, Клары Цэткін і праспэкта Дзяржынскага.

Названая ў гонар Францішка Багушэвіча (1840—1900) — беларускага паэта, аднаго з пачынальнікаў новай беларускай літаратуры.

Катэгорыя:Плошчы Менску
Вуліца Яўгена Цікоцкага (Менск)

**Вуліца імя Яўгена Цікоцкага** — вуліца ў Менску. 

Названая ў 1974 у гонар Яўгена Цікоцкага (1893—1970) — беларускага кампазытара.

## Крыніцы

Катэгорыя:Вуліцы Менску
Элеанора Марыя Юзэфа Габсбург

**Элеанора Марыя Юзэфа Габсбурґ** (; 31 траўня 1651, Рэгенсбург, цяпер Нямеччына — 17 сьнежня 1697, Вена, цяпер Аўстрыя) — каралева польская й вялікая княгіня літоўская, пасьля княгіня лятарынская.

## Біяграфія

Была дачкой імпэратара Сьвятое Рымскае імпэрыі, караля Чэхіі й Вугоршчыны Фэрдынанда ІІІ Габсбурга й Элеаноры Ганзагі. 27 лютага 1670 у Яснай Гуры пабралася шлюбам з каралём польскім й вялікім князе літоўскім Міхалам Вішнявецкім. У кастрычніку таго самага году была каранаваная ў Катэдральным касьцёле сьвятога Яна ў Варшаве. У пары быў толькі адзін сын, які нарадзіўся мёртвым 29 лістапада 1670. Пасьля сьмерці мужа ў 1673 вярнулася ў Аўстрыю.

Дзякуючы дапамозе брата Леапольда І Габсбурга ажанілася ў Вінэр-Нойштаце 6 лютага 1678 са сваім былым каханкам князем Лятарынгіі Карлам V. Карл V быў прызначаны намесьнікам Тыролю й Пярэдняе Аўстрыі й пара пасялілася ў замку ў Інсбруку. Пасьля сьмерці мужа ў 1690 прыкдала ўсе намаганьні для забесьпячэньня незалежнасьці Лятарынгіі й замацаваньня яе за сваімі нашчадкамі, што было зацьверджана дамовай у Рысвіку ў 1697. Тым ня менш пагадненьне прадугледжвала вольны праход францускіх войскаў праз тэрыторыю княства. Празь некалькі месяцаў пасьля гэтага Элеанора Марыя памерла. Яна была пахаваная ў крыпце Габсбургаў у Вене ў касьцёле капуцынаў.

## Дзеці
* Леапольд I Лятарынскі (1679—1729), князь Лятарынгіі ад 1690
* Карл Ёзэф Лятарынскі (1680—1715), арцыбіскуп трырскі ад 1711
* Элеанора Лятарынская (1682)
* Карл Фэрдынанд Лятарынскі (1683—1685)
* Ёзэф Інацэнт Эмануэль Лятарынскі (1685—1705), імпэрскі генэрал
* Франц Ёзэф Лятарынскі (1689—1715), абат Стаблё й Мальмэдзі

Катэгорыя:Габсбургі
Катэгорыя:Вішнявецкія
Катэгорыя:Каралевы польскія
Катэгорыя:Вялікія княгіні літоўскія
Катэгорыя:Лятарынскія княгіні
Катэгорыя:Памерлі ў Вене
Вуліца Паўла Шпілеўскага (Менск)

**Ву́ліца імя́ Па́ўла Шпіле́ўскага** — вуліца ў Менску, у мікрараёне Лошыца. Названая ў гонар Паўла Шпілеўскага (1823—1861) — беларускага этнографа, пісьменьніка, публіцыста і тэатральнага крытыка.

Катэгорыя:Вуліцы Менску
Вуліца Шафарнянская (Менск)

**Вуліца Шафарнянская** — вуліца ў Менску, у мікрараёне Уручча. 

Названая напрыканцы 1980-х у гонар урочышча Шафарня, што некалі знаходзілася на гэтым месцы.

## Крыніцы

Катэгорыя:Вуліцы Менску
Араны (неадназначнасьць)

Назву **Араны** маюць:
* Араны — места ў Летуве
* Араны — вёска ў Ваўкавыскім раёне Гарадзенскай вобласьці Беларусі
* Араны — гістарычны раён Менску
Вуліца Аранская (Менск)

**Вуліца Аранская** — вуліца ў Менску.

Атрымала сваю назву ад менскага прадмесьця Араны.

## Крыніцы

Катэгорыя:Вуліцы Менску
Вуліца Кальварыйская (Менск)

**Вуліца Кальварыйская** — вуліца ў Цэнтральным раёне Менску. 

Атрымала сваю назву ад менскага прадмесьця Кальварыя, што ўзьнікла вакол Кальварыйскіх могілак.

Катэгорыя:Вуліцы Менску
Хшанаў

**Хша́наў** () — горад у Польшчы, на беразе p. Хехла. 39 365 жыхароў (2008).

## Вонкавыя спасылкі

* Афіцыйны сайт
* Chrzanovia Patria Parva

Катэгорыя:Гарады Малапольскага ваяводзтва
Тамарашэні

**Тамарашэні** — неіснуючае болей сяло ў Паўднёвай Асэтыі, Грузія. Сяло было найбліжэйшым да Цхінвалі населеным пунктам. Паўднёвая ўскраіна Тамарашэні пераходзіла ў вуліцу Цхінвалі.

Назва Тамарашэні значыць «пабудаванае Тамарай». Адпаведна традыцыйна лічыцца, што да ягонага заснаваньня мела дачыненьне царыца Тамара. Цягам Расейска-грузінскай вайны (2008) насельніцтва сяла было эвакуявана, большасьць з дамоў была спаленая асэтынскімі баевікамі. У цяперашні час на месцы часткі з разбураных дамоў вядзецца будаўніцтва новага мікрараёну Цхінвалі «Маскоўскага». Таксама былі агучаныя пляны будоўлі аэрапорта з падоўжанай узьлётна-пасадачнай паласой. Работы мусіць выконваць «Спэцбуд» Расеі.

## Крыніцы
Opera

**«Опэра»** () — дармовы сеціўны агляднік з крос-плятформавым ядром, створаны кампаніяй «Опэра Софтўэр» (Opera Software ASA).

Працуе ў асяродзьдзі Ўіндоўз, МакАС, Лінукс, Хромбук, Андроід, іОС. У 2009 годзе колькасьць карыстальнікаў «Опэры» дасягнула 40 мільёнаў чалавек, дзякуючы прадусталяванасьці на такіх мабільных прыладах, як сотавыя слухаўкі, смартфоны і кішэнныя кампутары. Існуе ў перакладзе й на беларускую мову.

## Магчымасьці
На 2024 год у азіральніку «Опэра» існавала магчымасьць выбару «прыватнага вакна», што дазваляла вычышчаць гісторыю наведваньняў аўтаматычна. Таксама «Опэра» мела ўбудаваны пераключальнік-паўзунок «VPN» (віртуальнай прыватнай сеткі) для імгненнага ўключэньня і выключэньня доступу праз проксі-сэрвэр у Швэцыі паводле змоўчаньня або ў ЗША на выбар. Гэта дазваляла праглядаць старонкі, даступныя ў Беларусі толькі празь віртуальную прыватную сетку. Такія самыя магчымасьці існавалі ў мабільным выданьні «Опэры» для смартфонаў на апэрацыйных сыстэмах «Андроід» і «іОС».

## Мінуўшчына
У красавіку 1994 году навукоўцы дасьледніцкай лябараторыі нарвэскага прадпрыемства, цяпер вядомага як Тэленор, *[[Ён Тэчнер]]* і *[[Хейр Іваршы]]* пачалі стварэньне арыгінальнага азіральніка сеціва для настольных кампутараў. Першае выданьне праграмы зьмяшчала аснову для выкарыстаньня ўкладак, якія дазваляюць загружаць і праглядаць адначасова некалькі вэб-старонак у адным вакне браўзэра.

У 2001 годзе Opera пачала падтрымліваць прыладу жэсты мышы, якая палепшыла навігацыю ў сеціве, сыстэму хуткага набору, якая дазваляе хутка адчыняць сайты з галоўнай панэлі браўзэра, і мэханізм сынхранізаваньня. У 2009 годзе браўзэр стаў падтрымліваць сьцісканьне зьместу вэб-старонак, што дазволіла хутчэй іх загружаць. Браўзэр падтрымліваў паштовы кліент, адрасную кнігу, файлаабменную сетку BitTorrent, стужкі навінаў, IRC, кіраваньне запампоўкамі, пратакол бяздротавых праграмаў.

20 чэрвеня 2006 году пабачыла сьвет дзявятае выданьне браўзэра зь перакладам на 25 моваў,дададзеныя падтрымка файлаабмену праз сетку BitTorrent, падтрымка фішак (убудоваў), магчымасьць дадаваць пошукавікі.

1 верасьня 2009 году выйшла Opera 10 зь перакладам на 43 мовы і наступнымі зьменамі:
# падтрымка вызначэньня хуткасьці перадачы дадзеных і ў выпадку яе паніжэньня сьціску зьместу вэб-старонкі для хутчэйшага адкрыцьця;
# паменшаныя малюнкі вэб-старонак на панэлі з укладкамі пры апусканьні яе ніжняе мяжы;
# магчымасьць наладкі панэлі, што адлюстроўвае наведаныя вэб-старонкі;
# аўтаматычная загрузка абнаўленьняў;
# праверка правапісу на аснове адчыненага слоўніка Hunspell, які падтрымлівае 51 мову.

## Крыніцы

## Вонкавыя спасылкі
* Афіцыйны сайт

Катэгорыя:Браўзэры
Катэгорыя:Беларусіфікаваныя праграмы
Сяргей Гурулёў

**Сяргей Пятровіч Гурулёў** (нарадзіўся 21 лютага 1953, Чыцінская вобласьць, РСФСР) — беларускі вайсковец, генэрал-лейтэнат, начальнік Генэральнага штабу Ўзброеных Сілаў — першы намесьнік міністра абароны Рэспублікі Беларусь.

Скончыў у 1974 годзе Благавешчанскую вышэйшую танкавую камандную вучэльню. Служыў камандзірам вучэбнага танкавага ўзводу, роты, начальнікам штабу — намесьнікам камандзіра танкавага батальёну ў Забайкальскай ваеннай акрузе. Пасьля ў Групе савецкіх войскаў у НДР.

У 1986 скончыў з адзнакаю Ваенную акадэмію бранятанкавых войскаў. Далей служыў на Беларусі. Камандзір танкавага палка, мотастралковай дывізіі, асобнай мэханізаванай брыгады.

У 1997 паступіў у Ваенную акадэмію Генэральнага штабу Ўзброеных Сілаў Расейскай Фэдэрацыі, якую скончыў з адзнакай і залатым мэдалём.

Зь ліпеня 2000 — камандзір армейскага корпусу, зь лютага 2001 — начальнік Галоўнага штабу Ўзброеных Сілаў Рэспублікі Беларусь — першы намесьнік міністра абароны.

4 сьнежня 2009 году прызначаны старшынём Ваенна-прамысловага камітэту.

## Узнагароды
* Ордэн «За службу Радзіме» II ступені — 6 студзеня 2008

## Крыніцы

## Вонкавыя спасылкі
* Сайт Міністэрства Ўзброеных Сілаў РБ

Катэгорыя:Нарадзіліся 21 лютага
Катэгорыя:Нарадзіліся ў 1953 годзе
Катэгорыя:Нарадзіліся ў Забайкальскім краі
Катэгорыя:Беларускія генэралы
Катэгорыя:Беларускія начальнікі генэральнага штабу УС
Катэгорыя:Намесьнікі міністраў Рэспублікі Беларусь
Юбілейная плошча (Менск)

**Юбілейная плошча** — плошча ў Менску.

Сваю назву атрымала ад Юбілейнай каталіцкай капліцы, збудаванай у 1826 року ў гонар 1500-рочча Нікейскага сабору.

Безназоўная плошча запраектавана горадабудаўнічым планам Мінска 1858 з існавалым помнікам "Юбілей".

На працягу сваёй гісторыі плошча менавалася:

Новая Будова (1872, 1876, 1889)

Юбілейная (1880, 1895, 1904-1919, 1923, 1926)

Ракаўскі базарчык (да 1896)

25 Кастрычніка (1919--1941, 1944--1955)

Заходняя (Westplatz 1941--1944)

Юбілейная (з 1952)

## Крыніцы

Катэгорыя:Плошчы Менску
Даўгінаўскі тракт

**Даўгінаўскі тракт** — вуліца ў Менску. Тракт атрымаў сваю назву ад мястэчка Даўгінаў, да якога ён скіраваны.

Катэгорыя:Вуліцы Менску
Радамскае авіяшоў

**Радамскае авіяшоў** — авіяімпрэза, якая ладзіцца раз за два гады на аэрапорце Радам-Садкоў у Радаме (Мазавецкае ваяводзтва, Польшча).

Першае авіяшоў было арганізавана ў 1991 годзе ў Познані. У 2001 годзе паказы перанесьлі ў Радам. Падчас імпрэзы маюць месца паднебныя паказы авіяцыі, выставы абсталяваньня, канцэрты, забавы для дзяцей ды іншыя.

У гісторыі імпрэзы мелі месца два трагічныя выпадкі. Падчас авіяшоў 1 верасьня 2007 году ў паветры падчас выкананьня акрабатычнай фігуры сутыкнуліся два польскіх пілётаў з групы «AZL Żelazny» зь Зялёнай Гары; пілёты загінулі. 30 жніўня 2009 году разьбіўся беларускі самалёт-зьнішчальнік Су-27; абодва пілёты — палкоўнік Аляксандар Марфіцкі (намесьнік камандуючага Заходняга апэратыўна-тактычнага камандаваньня Ваенна-паветраных сілаў і войскаў ПВА) і палкоўнік Аляксандар Жураўлевіч (намесьнік камандзіра 61-й зьнішчальнай авіяцыйнай базы ў Баранавічах) — не катапультаваліся й загінулі.

## Крыніцы

## Вонкавыя спасылкі

Катэгорыя:Авіяцыя
Катэгорыя:Польская культура
Катэгорыя:Радам
Катэгорыя:Зьявіліся ў 2000 годзе
Забароўе

Назву **Забаро́ўе** маюць:

## Населеныя пункты
### [[Беларусь]]
* Віцебская вобласьць:
** Забароўе — вёска ў Лепельскім раёне

## Глядзіце таксама
* Забараўе
* Забараўцы
* Забар’е 
* Забарок
* Забарочча
* Забарцы
* Забары 
* Забор 
* Заборава
* Забораўка
* Забораўна
* Забораўцы 
* Забор’е 
* Заборкі 
* Заборнае 
* Заборнікі 
* Заборныя Гумны
* Заборскі  
* Заборцы

## Вонкавыя спасылкі
*
Забароўе (Віцебская вобласьць)

**Забаро́ўе** — вёска ў Лепельскім раёне Віцебскай вобласьці, на ўсход ад шашы . Забароўе ўваходзіць у склад Каменскага сельсавету.

## Насельніцтва
* 2010 год — 180 чалавек
* 1999 год — 252 чалавекі

## Вядомыя выхадцы
* Вольга Хіжынкова — пераможца конкурсу прыгажосьці Міс Беларусь-2008
 
## Крыніцы

Катэгорыя:Каменскі сельсавет (Лепельскі раён)
Катэгорыя:Населеныя пункты Лепельскага раёну
Балотнікі

Назву **Бало́тнікі** маюць:

## Населеныя пункты
### [[Беларусь]]
* Віцебская вобласьць:
** Балотнікі — вёска ў Лепельскім раёне
** Балотнікі — вёска ў Шумілінскім раёне

* Гарадзенская вобласьць:
** Балотнікі — вёска ў Воранаўскім раёне
** Балотнікі — вёска ў Шчучынскім раёне

## Глядзіце таксама
* Балота
* Балотавічы
* Балотніца
* Балотня
Губіна

Назву **Гу́біна** маюць:

## Населеныя пункты
### [[Беларусь]]
* Віцебская вобласьць:
** Губіна (Губін) — вёска ў Лепельскім раёне
** Губіна — вёска ў Пастаўскім раёне

* Магілёўская вобласьць:
** Губіна — вёска ў Дрыбінскім раёне

* Менская вобласьць:
** Губіна — вёска ва Ўзьдзенскім раёне

## Глядзіце таксама
* Губін
* Губінка
* Губіншчына
Міхаіл Сьцяпанавіч Высоцкі

**Міхаі́л Сьцяпа́навіч Высо́цкі** (10 лютага 1928, Семежаў, Капыльскі раён — , Менск) — беларускі навуковец і канструктар машынабудаваньня, грамадзкі дзяяч, акадэмік Акадэміі навук Беларусі. Доктар тэхнічных навук, прафэсар. Герой Беларусі (Указ № 135 ад 1 сакавіка 2006).

## Біяграфія
Званьне Героя Беларусі атрымаў за «значныя заслугі перад дзяржаваю і грамадзтвам, асабісты ўнёсак ў станаўленьне і разьвіцьцё нацыянальнага аўтамабіле- і аўтобусабудаўніцтва, беларускай навуковай школы мэханікі і комплекснага праектаваньня мабільных машынаў, правядзеньне значных і прыкладных навуковых дасьледваньняў, падрыхтоўку навуковых кадраў. Ён стварыў 6 пакаленьняў магістральных аўтацягнікоў, апошнія зь якіх адпавядаюць высокім патрабаваньням міжнародных стандартаў Эўра-2 і Эўра-3. Атрымана 145 аўтарскіх сьведчаньняў і патэнтаў». 53 гады быў галоўным кунструктарам прадпрыемства МАЗ. Потым працаваў дырэктарам, намесьнікам дырэктара па навуцы аб’яднанага інстытуту машынабудаваньня НАН Беларусі. Займаў пасаду намесьніка старшыні Беларускай навукова-прамысловай асацыяцыі. Памёр ва ўзросьце 86 гадоў пасьля працяглай хваробы.

## Памяць
23 сьнежня 2013 году Менскі гарадзкі Савет дэпутатаў ухваліў Рашэньне № 386, якім прысвоіў імя Міхаіла Высоцкага вуліцы ў мікрараёне Магістар.

## Крыніцы

Катэгорыя:Нарадзіліся ў Капыльскім раёне
Катэгорыя:Выпускнікі ВНУ Масквы
Катэгорыя:Беларускія навукоўцы
Катэгорыя:Акадэмікі Нацыянальнай акадэміі навук Беларусі
Катэгорыя:Дактары тэхнічных навук
Катэгорыя:Ганаровыя грамадзяне Менску
Катэгорыя:Памерлі ў Менску
Skype

**Skype** () — крос-плятформавы інтэрнэт-камунікатар на аснове тэхналёгіі peer-to-peer.

Skype робіць магчымым бескаштоўныя галасавыя размовы і наўпроставыя відэатрансьляцыі паміж карыстальнікамі праграмы, а таксама танныя размовы з тэлефоннымі абанэнтамі стацыянарных і мабільных сетак з дапамогаю тэхналёгіі VoIP (Voice over IP) (*SkypeOut*). Акрамя таго, Skype дазваляе ажыцьцяўляць выклікі са стацыянарных і мабільных тэлефонаў на skype-уліковікі (*SkypeIn*) і абмен тэкставай інфармацыі з дапамогаю ўручную набранага тэксту, падтрымліваецца перасылка файлаў.

## Мінуўшчына
Быў створаны швэдзкімі праграмістамі Ніклясам Зэнстрэмам і Янусам Фрыысам ды групай эстонскіх праграмістаў з Таліну. Праграма дзейнічае на некалькіх сыстэмных плятформах. 26 жніўня 2007 зьвілася вэрсія 2.1 beta для сыстэмы Linux.

2 верасьня 2009 году зьявілася інфармацыя, што eBay пагадзілася прадаць 65% сваіх акцый Skype за $2 млрд, пакінуўшы сабе 35%.

У 2011 годзе Skype быў прададзены карпарацыі Microsoft.

## Мовы
На 2015 г. выданьне праграмы пад Windows мела інтэрфэйс на беларускай і 96 іншых мовах. Пад Windows Phone — таксама на *беларускай* і 48 іншых мовах. Пад Андроід — на 33 мовах. Пад Mac OS — на 32 мовах. Пад  — на 31 мове. На 2012 г. выданьне пад Лінукс мела інтэрфэйс на 20 мовах.

## Глядзіце таксама
* Viber

## Крыніцы

## Вонкавыя спасылкі
* Афіцыйная старонка
* Цэнтар загрузкі
* Беларускі пераклад

Катэгорыя:Софтфоны
Катэгорыя:Праграмнае забесьпячэньне Майкрасофт
Катэгорыя:Беларусіфікаваныя праграмы
Высоцкі

**Высо́цкі** — беларускае і польскае прозьвішча, у асноўнай меры распаўсюджанае сярод габрэяў. 

## Вядомыя носьбіты
* Аляксандар Высоцкі — беларускі палітык
* Аляксей Высоцкі — расейскі савецкі журналіст, пісьменьнік і рэжысэр-дакумэнталіст
* Аркадзь Высоцкі — актор, сцэнарыст, сын У. С. Высоцкага
* Аўтаном Высоцкі — польскі дваранін, родапачынальнік некалькіх дынастыяў у Расеі
* Віктар Высоцкі — матэматык і навуковец-кампутарнік
* Вульф Высоцкі — расейскі купец, заснавальнік чайнай кампаніі «Высоцкі»
* Георгі Высоцкі — расейскі навуковец
* Герасім Высоцкі — сучасьнік М. Гогаля
* Давыд Высоцкі — расейскі гандляр чаю, купец
* Мікалай Гаўрылавіч Высоцкі — пісьменьнік
* Мікалай Пятровіч Высоцкі — генэрал-маёр, флігель-ад’ютант, фаварыт Кацярыны II.
* Мікалай Фёдаравіч Высоцкі — лекар
* Мікіта Высоцкі — актор, сын У. С. Высоцкага
* Міхаіл Іосіфавіч Высоцкі — расейскі фізык-тэарэтык
* Міхаіл Канстанцінавіч Высоцкі — актор
* Міхаіл Сьцяпанавіч Высоцкі — беларускі навуковец і канструктар машынабудаваньня, акадэмік Акадэміі навук Беларусі
* Міхаіл Цімафеевіч Высоцкі — гітарыст-сяміструньнік і кампазытар
* Пётар Высоцкі — польскі афіцэр, удзельнік нацыянальна-вызваленчага руху
* Сяргей Высоцкі — расейскі савецкі пісьменьнік, аўтар дэтэктываў
* Сяржук Высоцкі — беларускі палітык
* Уладзімер Высоцкі — паэт, актор, аўтар песень на ўласныя вершы, музыка
* Уладзімер Сяргеевіч Высоцкі — адмірал
* Уладзіслаў Высоцкі — Герой Савецкага Саюзу
* Юзаф Высоцкі — польскі генэрал, удзельнік паўстаньня 1830 году

## Глядзіце таксама
* Высоцк
* Высоцкае
* Высоцкая
* Высоцкія
Красьнянскі раён (Смаленская вобласьць)

**Кра́сьнянскі раён** — адміністрацыйна-тэрытарыяльная адзінка (муніцыпальнае ўтварэньне) на захадзе Смаленскай вобласьці Расеі. Адміністрацыйны цэнтар — мястэчка Красны.

## Геаграфія
Плошча раёну складае 1,5077 тыс. км².

Мяжуе на поўначы з Руднянскім раёнам, на ўсходзе са Смаленскім раёнам, на поўдні з Манастыршчанскім раёнам, на захадзе зь Беларусяй.

Галоўным чынам раён знаходзіцца ў межах Смаленска-Красьнянскага ўзвышша. У паўночнай частцы цячэ Дняпро з прытокам Мярэя. Глебы ў раёне дзярнова-сярэднепадзолістыя, што фармуюцца на лёсавідных суглінках, пясках і супясках. Лясы займаюць 29,3 % тэрыторыі.

## Гісторыя
Красьнянскі павет утвораны ў 1775. У 1929 на тэрыторыі былых Красьнянскага і Аршанскага паветаў Смаленскай губэрні ўтвораны Красьняняскі раён. У 1963 раён скасавалі, тэрыторую далучылі да Смаленскага раёну. Адноўлены ў канчатковым выглядзе ў 1965.

## Дэмаграфія
Насельніцтва — 14 573 чалавек (2007).

## Адміністрацыйна-тэрытарыяльны падзел
У раёне маецца 1 мескае і 11 сельскіх паселішчаў:

**Мескія паселішчы**
# Красьнянскае мескае паселішча

**Сельскія паселішчы**
# Валаедаўскае сельскае паселішча
# Віктараўскае сельскае паселішча
# Воўкаўскае сельскае паселішча
# Глыбокінскае сельскае паселішча
# Гусінскае сельскае паселішча
# Кастрычніцкае сельскае паселішча
# Красноўскае сельскае паселішча
# Малееўскае сельскае паселішча
# Манькаўскае сельскае паселішча
# Нейкаўскае сельскае паселішча
# Паўлаўскае сельскае паселішча

## Эканоміка

## Транспарт
Чыгуначная магістраль Масква — Берасьце. Аўтадарога .

## Вонкавыя спасылкі
* Красьнянскі раён на Radzima.org

Катэгорыя:Раёны Смаленскай вобласьці
Дарагабускі раён

**Дарагабу́скі раён** — адміністрацыйна-тэрытарыяльная адзінка (муніцыпальнае ўтварэньне) у Смаленскай вобласьці Расеі. Адміністрацыйны цэнтар — места Дарагабуж.

## Геаграфія
Плошча раёну складае 1,772 тыс. км².

Мяжуе зь Вяземскім, Глінкаўскім, Ельнянскім, Кардымаўскім, Сафонаўскім, Угранскім і Ярцаўскім раёнамі.

## Гісторыя
Раён утвораны 1 кастрычніка 1929 году ў складзе Заходняй вобласьці. З 27 верасьня 1937 году — у складзе Смаленскай вобласьці. У 1963 годзе раён скасавалі, у 1965 годзе — аднавілі.

## Дэмаграфія
Насельніцтва на 2008 год — 29 800 чалавек.

## Адміністрацыйна-тэрытарыяльны падзел
У раёне маецца 2 мескія і 6 сельскіх паселішчаў:

**Мескія паселішчы**
# Дарагабускае мескае паселішча
# Верхнедняпроўскае мескае паселішча

**Сельскія паселішчы**
# Азярышчанскае сельскае паселішча
# Алексінскае сельскае паселішча
# Балакіраўскае сельскае паселішча
# Васінскае сельскае паселішча
# Княшчанскае сельскае паселішча
# Кузінскае сельскае паселішча
# Міхайлазскае сельскае паселішча
# Палібінскае сельскае паселішча
# Слойкаўскае сельскае паселішча
# Усьвяцкае сельскае паселішча
# Ушакоўскае сельскае паселішча
# Фрунзенскае сельскае паселішча

## Эканоміка
На тэрыторыі раёну працуюць: 12 сельскагаспадарчых прадпрыемстваў, 5&nbsp;сялянска-фэрмэрскіх гаспадарак і 2&nbsp;перапрацоўчыя прадпрыемствы.

## Транспарт
Рэгіянальная аўтамабільная дарога  Сафонава (М1) — Дарагабуж — Ельня — Рослаў (А101).

## Славутасьці
* Царква Сьв. Аляксандра Неўскага ў в. Алексіна
* Царква Сьв. Ціхана Задонскага і царква Ўвядзеньня Ўва Храм Прасьв. Багародзіцы ў в. Болдзіна
* Царква Маці Божай Адзігітрыі ў в. Рэкты

## Вонкавыя спасылкі

* Дарагабускі раён на Radzima.org
Вяліскі раён

**Вялі́скі раён** — адміністрацыйна-тэрытарыяльная адзінка (муніцыпальнае ўтварэньне) на паўночным захадзе Смаленскай вобласьці Расеі. Адміністрацыйны цэнтар — места Вяліж.

## Геаграфія
Плошча раёну складае 1,473 тыс. км².

Мяжуе на поўначы і паўночным захадзе з Пскоўскай і Цьвярской абласьцямі, на ўсходзе і паўночным усходзе зь Парэцкім раёнам, на захадзе зь Беларусяй, на поўдні з Руднянскім раёнам.

У раёне знаходзіцца найніжэйшае месца Смаленскай вобласьці (перасячэньне Дзьвіной мяжы вобласьці) — 140&nbsp;мэтраў над узроўнем мора.

Па тэрыторыі раёну цячэ рака Заходняя Дзьвіна. Раён мае шмат балотаў і азёраў, найбуйнейшыя балоты:
* Драздоўскі Мох,
* Лагунскі Мох,
* Мацюшынскі Мох;

Маюцца азёры:
* Чаплі,
* Рябікоўскае,
* Гатчынскае,
* Залюбішчанскае,
* Хаменкоўскае.

Глебы ў раёне дзярнова-слаба- і сярэднепадзолістыя, у паніжэньнях — дзярнова-падзоліста-глеевые. Лясы (галоўным чынам хваёвыя і ялова-шыракалістыя, маладыя хваёвыя і драбналістыя) займаюць 49,5% тэрыторыі.

## Гісторыя
Вяліскі раён утвораны ў 1927 у складзе Ленінградзкай вобласьці на тэрыторыі былога Вяліскага павету Віцебскай губэрні. У 1929 быў перададзены ў Заходнюю вобласьць, у складзе Смаленскай вобласьці — з 1937. У 1963 быў далучаны да Парэцкаму раёну. Адноўлены — у 1965.

## Дэмаграфія
Насельніцтва — 13 198 чалавек (2005).

## Адміністрацыйна-тэрытарыяльны падзел
У раёне маецца 1 мескае і 8 сельскіх паселішчаў:

**Мескія паселішчы**
* Вяліскае мескае паселішча

**Сельскія паселішчы**
* Бяляеўскае сельскае паселішча
* Будніцкае сельскае паселішча
* Заазерскае сельскае паселішча
* Крутоўскае сельскае паселішча
* Пячонкаўскае сельскае паселішча
* Пагарэльскае сельскае паселішча
* Селязьнёўскае сельскае паселішча
* Сіцькаўскае сельскае паселішча

## Дарогі
Праз землі раёну праходзіць абласная аўтамабільная дарога  Смаленск — Невель і аўтадарога  Вяліж — Сенькава — мяжа зь Беларусяй (на Віцебск).

## Вонкавыя спасылкі
* 


Катэгорыя:Раёны, створаныя ў 1927 годзе
Катэгорыя:Раёны, скасаваныя ў 1963 годзе
Катэгорыя:Раёны, створаныя ў 1965 годзе
Рослаўскі раён

**Ро́слаўскі раён** — адміністрацыйна-тэрытарыяльная адзінка (муніцыпальнае ўтварэньне) на поўдні Смаленскай вобласьці Расеі. Адміністрацыйны цэнтар — места Рослаў.

## Геаграфія
Плошча раёну складае 3,0 тыс. км².

Мяжуе на поўначы зь Ельнянскім, на паўночным захадзе з Пачынкаўскім, на захадзе з Шумяцкім, на паўднёвым захадзе і поўдні зь Ершыцкім раёнамі Смаленскай вобласьці, на паўночным усходзе раён мяжуе з Калускай, а на паўднёвым усходзе з Бранскай вобласьцю.

Раён знаходзіцца на Смаленскім узвышшы. Глебы ў раёне дзярновыя, слаба- і сярэднепадзолістыя, глеевыя і балотныя. Лясы займаюць 39% тэрыторыі.

Рэкі раёну: Асьцёр, Станаўка, Глазамойка, Дзясна.

## Гісторыя
Рослаўскі павет утвораны ў 1708 годзе. Раён утвораны ў 1929 годзе на тэрыторыі былога Рослаўскага павету Смаленскай губэрні.

## Дэмаграфія
Насельніцтва раёну — 77 970 чалавек, у т. л. сельскае — 22 076 жыхароў (2007). На тэрыторыі раёну знаходзіцца места абласнога падпарадкаваньня Дзеснагорск.

## Адміністрацыйна-тэрытарыяльны падзел
У раёне маецца 1 мескае і 21 сельскае паселішча:

**Мескае паселішча**
# Рослаўскае мескае паселішча

**Сельскія паселішчы**
# Астапковіцкае сельскае паселішча
# Асьцёрскае сельскае паселішча
# Багданаўскае сельскае паселішча
# Ваўковіцкае сельскае паселішча
# Гаразаняцкае сельскае паселішча
# Епішаўскае сельскае паселішча
# Жарынскае сельскае паселішча
# Іванаўскае сельскае паселішча
# Кастыроўскае сельскае паселішча
# Кірылаўскае сельскае паселішча
# Крапіўнаўскае сельскае паселішча
# Лесьнікоўскае сельскае паселішча
# Ліпаўскае сельскае паселішча
# Любаўскае сельскае паселішча
# Прыгораўскае сельскае паселішча
# Пярэнскае сельскае паселішча
# Рослаўскае сельскае паселішча
# Савееўскае сельскае паселішча
# Сыракоранскае сельскае паселішча
# Харашоўскае сельскае паселішча
# Якімавіцкае сельскае паселішча

## Транспарт
Чыгуначныя магістралі Рыга — Арол, Тула — Сухінічы — Рослаў — Крычаў (Беларусь).

Аўтамабільныя дарогі:  Арол — Віцебск,  Масква — Варшава («Старая Польская» ці «Варшаўка»),  Сафонава — Рослаў.

## Вонкавыя спасылкі

* Рослаўскі раён на Radzima.org
Вуліца Ракаўская (Менск)

**Ву́ліца Ра́каўская** — вуліца ў цэнтральнай частцы Менску, якая зьвязвае Юбілейны пляц зь Нямігай праз Ракаўскае прадмесьце. Атрымала сваю назву ад гістарычнага места Ракава, кірунак на якое яна паказвае. 

Праходзіць ад вуліцы Мельнікайтэ да ГД «На Нямізе», ляжыць паміж праспэктам Пераможцаў і вуліцай Раманаўская Слабада. Нумарацыя дамоў вядзецца ад вуліцы Нямігі.

За савецкім часам у 1937—1993 гадох мела афіцыную назву *вуліца Астроўскага*.

Катэгорыя:Вуліцы Менску
Сьцяг Понгі

**Сьцяг Понгі** — сьцяг муніцыпалітэту Понга ў складзе аўтаномнае супольнасьці Астурыя Каралеўства Гішпаніі. Прыняты ў 2002 годзе. Уяўляе сабой прамавугольны штандар памерам 2:3 (шырыня да даўжыні). Падзяляецца на тры роўнавялікія гарызантальныя стужкі: чырвоная ў цэнтры й дзьве белыя зьверху й зьнізу. У цэнтры сьцягу зьмешчаная пячатка караля Кастыліі Энрыке III Пакутніка, які ў 1394 і 1395 гадах надаў першыя прывілеі муніцыпалітэту. Надпіс на пячатцы зьмяшчае наступны тэкст: +S ENRICI DEI GRATIA REGIS CASTELAE ET LEGIONIS (*Энрыке, міласьцю кароль Кастыліі й Леону*).

Катэгорыя:Астурыя
Катэгорыя:Сьцягі Гішпаніі